kardosdrur/scandi-wiki huggingface dataset:
Alexander Payne

Alexander Payne (Født Alexander Constantine Papadopoulos 10. februar 1961) er en amerikansk filminstruktør og manuskriptforfatter. Hans film er kendetegnet ved at have en sort humor og et satirisk billede på nutidens amerikanske samfund.

Payne blev født i Omaha, Nebraska. Han er af græsk afstamning, og den yngste af 3 brødre. Han læste Spansk og Historie på Stanford University. Som en del af sit spanskstudie læste han også på Universidad de Salamanca. 

Payne skrev og instruerede sin første spillefilm, Citizen Ruth, i 1996. I 1999 instruerede han filmen Election med Matthew Broderick og Reese Witherspoon i hovedrollerne. Election fik stor opmærksomhed, da The New Yorkers filmkritiker David Denby kaldte den årets film i 1999. Filmen var også nomineret til en Oscar for bedste filmatisering.

Privat giftede Payne sig med den koreansk-canadiske skuespillerinde Sandra Oh i 2003, som havde spillet med i hans film Sideways. Parret blev skilt i 2006.

Priser og Nomineringer 
Oscar:
Bedste Filmatisering (Election 2000, Nomineret)
Bedste Filmatisering (Sideways 2005, Vinder)
Bedste Instruktør (Sideways 2005, Nomineret)
Bedste Film (The Descendants 2012, nomineret)
Bedste instruktør (The Descendants 2012, nomineret)
Bedste Filmatisering (The Descendants 2012, vinder)

Golden Globe
Bedste Instruktør (Rundt om Schmidt 2003, nomineret)
Bedste Filmmanuskript (Rundt om Schmidt 2003, vinder)
Bedste Instruktør (Sideways 2005, nomineret)
'Bedste Filmmanuskript (Sideways 2005, vinder)Bedste Instruktør (The Descendants 2012, nomineret)
Bedste Filmmanuskript (The Descendants 2012, nomineret)BodilBedste Amerikanske Film (Sideways 2006, nomineret)Filmfestivalen i CannesDen Gyldne Palme (Rundt om Schmidt 2002, nomineret)BAFTABedste filmatisering (Sideways 2005, vinder)'Bedste film (The Descendants 2012, nomineret)
Bedste Filmatisering (The Descendants 2012, nomineret)

Referencer

Eksterne henvisninger 

 

Oscar for bedste filmatisering
Filminstruktører fra USA
Personer fra Omaha, Nebraska
Skogsfjorden

Skogsfjorden er en lille fjord i Mandal kommune i  Agder fylke i det sydvestlige Norge, beliggende på vestsiden af selve byen Mandal. Fjorden deler bysiden med områderne Sånum (længst mod syd) og Skjebstad (i nord).

Den har indløb vest for stranden Sjøsanden inderst i Mannefjorden. Indløbet snævrer ind og er kun 30 meter på det smalleste. Her går Bankebroa over fjorden mellem Mandal og Sånum. Området indenfor denne bro hedder Sponga. Indenfor Sponga deler fjorden sig i tre. To dele går på hver sin side af halvøen Rennes; Runekilen på sydsiden og Skjebstadkilen på nordsiden. Den tredje del fortsætter nordover og mod den nordvestliger del af Mandal. Her ligger det katolske feriested Stella Maris, og indenfor dette starter det kun 15 meter brede Smalsundet, som også krydses af en vejbro. 

Indenfor Smalsundet ligger selve Skogsfjorden, som strækker sig 2,5 km fra Halse i Mandal by i øst til fjordbunden i vest. E39 går langs hele nordsiden af fjorden mellem Mandal og Vestre Skogsfjord. Frøysland ligger også på nordsiden af fjorden, og Sjølingstad Uldvarefabrik blev anlagt ved en lille flod som løber ud i fjorden længst inde; Fabrikken fungerer nu som industrimuseum. 

Med Sponga er fjorden i alt lidt over 4 km lang.

Kilder og henvisninger 
 Skogsfjorden på Norgeskart.no fra Statens kartverk

Fjorde i Agder
Mandal
Ragnar Hovland

Ragnar Hovland (født 15. april 1952 i Bergen) er en norsk forfatter, dramatiker og oversætter, som skriver på nynorsk.

Ragnar Hovland er uddannet cand.philol. i engelsk, fransk og litteratur fra Universitetet i Bergen. Han debuterede som forfatter i 1979 med romanen Alltid fleire dagar. Hovland skriver for børn, unge og voksne. Han har modtaget en række priser for sit forfatterskab.

Bibliografi 
 Om Ragnar Hovland
 Halvor Folgerø og Finn Tokvam Ler dei no, så har eg vunne: møte med Ragnar Hovland 2012

 Af Ragnar Hovland
 Stille natt (roman) 2011
 Kunsten å komme heim og andre essay (essays) 2011
 Dr. Munks popleksikon (opslagsværk/ selvbiografi) 2008
 Fredlaus (børne- og ungdomsbog) 2006, 2008
 1964 (roman) 2006, 2007
 Brevet (læseletbog) 2006
 Verdt å vite (trur eg) (essays) 2002
 Norske gleder (essays) 2002
 Ei vinterreise 2001
 Psst! : kubanske notat (digte og kortprosa) 2000
 Åleine i Alpane (jubilæumsbog) 1999
 Halve sanninga. Tre versjonar 1998
 Detektivforteljing (børnebog) 1998
 Guillaume Appollinaire Digte i udvalg 1996
 Norrøne gudar (sakprosa) 1996
 Dr. Munks testamente (roman) 1996
 Katten til Ivar Aasen møter hunden frå Baskerville (digt, børnebog) 1996
 Eline og Julie tar ferja (roman) 1994
 Ein dag i Sherwoodskogen (børnebog) 1994
 Bjørnen Alfred og hunden Samuel forlet pappkartongen (børnebo) 1993
 Over Bali og Hawaii (drama) 1992
 Ei lang reise (børnebog) 1992
 Ein motorsykkel i natta (roman)1992
 Gjest Bårdsen døyr åleine ved Nilens breidd 1992
 Paradis (roman) 1991
 Novelleår (red.) 1990
 Konspirasjoner (essays) 1990
 Sjølvmord i Skilpaddekaféen (roman) 1989
 Mercedes (ungdomsroman) 1989
 Skrivestadier 1989
 Utanfor sesongen (krimi) 1988
 Love me tender (drama) 1988
 Emil og kaffikokaren (børnebog) 1987
 Sjømannen, tante Elida og dei største eventyr (børnebog) 1986
 Elefantmusikken (digte) 1985
 Professor Moreaus løyndom (roman) 1985
 Bussen til Peking (roman) 1984
 Jakta på Salamanderen (børnebog) 1983
 Under snøen (roman) 1983
 Sveve over vatna (roman) 1982, 1988, 1995, 2008
 Vegen smal og porten trang (noveller) 1981
 Den flygjande sykkelen og andre forteljingar (børnebog) 1981
 Dei siste beat-poetane i Midthordaland (novelle) 1981
 Det får stå til (børnebog) 1980
 Alltid fleire dagar (roman) 1979, 1978

Eksterne henvisninger 
 

Børnebogsforfattere fra Norge
Romanforfattere fra Norge
Novelleforfattere fra Norge
Digtere fra Norge
Dramatikere fra Norge
Essayister fra Norge
Norsksprogede forfattere fra Norge
Nynorsksprogede forfattere
Vindere af Doblougprisen
Modtagere af Brageprisen
Modtagere af Kritikerprisen
Modtagere af Aschehougprisen
Personer fra Bergen
Alumni fra Universitetet i Bergen
INAO

INAO (Institut national de l'origine et de la qualité) er det nationale franske institut for oprindelse og kvalitet og er en institution under den franske stat, der har overopsyn med de forskellige franske kvalitetsmærkninger af primært fødevarer. Instituttets primære arbejde varetages af omkring 260 inspektører, der rejser rundt i Frankrig og sammen med producenterne sørger for, at deres produkter lever op til kvalitetskravene, således at disse kan opnå et af mærkerne for kvalitet. Mærkerne instituttet administrerer er:

Mærkerne

AOP/AOC 
AOP/AOC er nok det mest kendte i udlandet. AOC-mærket er det oprindelige franske kvalitetsmærke for landbrugsprodukter, der er produceret indenfor et snævert afgrænset område, i henhold til traditionelle fremstillingsmetoder. AOC-mærket er således i princippet ikke afgrænset til fødevarer, men omfatter alle typer landbrugsprodukter. Mærket bruges i vid udstrækning i forbindelse med klassificering af vin, hvilket har gjort det kendt over det meste af verden. AOP-mærket et den fælleseuropæiske udgave af AOC-mærket men har den begrænsning, at det ikke inkluderer vin, idet de forskellige vinproducerende lande ikke har været sene til, at kopiere franskmændenes AOC-mærke.

IGP 
IGP (Indication Géographique Protégée) er et mærke, der ligesom AOP opnås af produkter, der bliver produceret indenfor et afgrænset geografisk område. Kravene er imidlertid ikke lige så høje, som for AOP's vedkommende med hensyn til, hvor stor en del af forarbejdningsprocessen, der skal ligge i dette område. IGP-mærket har sammen med det røde mærke sin egen kontrolorganisation: Organisme de Défense et de Gestion (ODG)

Det røde mærke 
Er et generelt kvalitetsmærke, der skal garantere forbrugerne, at det mærkede produkt opfylder visse kvalitetskrav.

STG 
STG (Spécialité Traditionnelle Garantie) er ikke et mærke, der siger noget om oprindelse, men et mærke der fortæller, at produktet er produceret på tradtionel vis eller at produktsammensætningen er traditionel.

Agriculture Biologique 
AB-mærket svarer i store træk til det danske Ø-mærke og garanterer at produktet lever op til forskellige krav om økologi.

Interne henvisninger 
 Appellation d'origine contrôlée
 Beskyttet oprindelsesbetegnelse

Eksterne henvisninger

Kilder 

Organisationer fra Frankrig
Kvalitetsmærkning
8. arrondissement
Produktcertificering
Svenska dansbandsveckan

Svenska dansbandsveckan (Den svenske dansebandsuge) er en musikfestival som afvikles i Malungs Folkets Park Orrskogen i det mellemste Sverige i uge 29 hvert år. Der samles folk for at danse til populære dansebands, hovedsagelig fra Sverige men også fra andre nordiske lande. Cirka 70 dansebands spiller op til dans i en uge. Svenska dansbandsveckan indledes altid med Guldklaven, den svenske dansebandsbranches pris. Musikken spilles på seks forskellige overdækkede scener på Folkets Park Orrskogen. På scene 1 spilles moden dansemusik, på scene 2 blandet dansemusik, på scene 3 moderne dansemusik, på scene 4 gammeldans og blandet dansemusik og på scene 5 blandet og moderne dansemusik. Svenska dansbandsveckan gennemførtes første gang i 1986. I dag sætter den sit præg på hele Malungbygden når cirka 40.000 besøgende rejser til Malung for at deltage. Cirka 2.500 til 3.000 ekvipager kommer. På rekordaftenen onsdag den 20. juli 2011 var der 8.599 besøgende på dansebanerne i Orrskogen. Mange af de besøgende rejser dertil med campingvogn eller i autocamper.

Referencer

Eksterne henvisninger 
 Officiel hjemmeside  

Musikfestivaler i Sverige
Etableret i 1986
Christian Larsen (arkivar)

Christian Larsen (født 16. juni 1974) er en dansk historiker, ph.d. og arkivar og seniorforsker ved Rigsarkivet siden 2003.

Larsen har studeret historie på RUC og Københavns Universitet. Han blev cand.mag. i 2000 og var efterfølgende ansat ved Landsarkivet for Sjælland, Lolland-Falster og Bornholm i perioden 2001-2002, dernæst ved Birkerød Kommune, og senest fra 2003 Rigsarkivet. I 2009 opnåede han en ph.d.-grad fra Danmarks Pædagogiske Universitetsskole.

Han har særlig forsket i skole- og uddannelseshistorie i det 18.-20. århundrede, kirkehistorie i det 18.-19. århundrede, samt forvaltningshistorie.

Siden 2002 har han været styrelsesmedlem i Selskabet for Skole- og Uddannelseshistorie, og siden 2009 anmelderredaktør på deres årbog Uddannelseshistorie. Han er desuden medlem af Kildeskriftselskabet og formand for Arkivforeningen 2007-2011. I korte perioder desuden redaktør af Zise (tidsskrift for Told- og Skattehistorisk Selskab) og af Personalhistorisk Tidsskrift.

Referencer 

Danskere i 1900-tallet
Danskere i 2000-tallet
Redaktører fra Danmark
Arkivarer fra Danmark
Foreningsformænd fra Danmark
Dansksprogede forfattere fra Danmark
Faglitterære forfattere fra Danmark
Hoverberget

Hoverberget er et stort bjerg på en halvø i den sydlige del af Storsjön. Bjerget, som er et markant landmærke, ligger i Bergs kommun i det sydlige Jämtland i Sverige. 

På Hoverbergets sydsskråning ned mod Storsjön ligger landsbyen Berg. Hoverberget rejser sig 255 meter over Storsjön og den omkringliggende Storsjöbygden og når en højde af 548 m.o.h.

Hoverberget består af porfyr og skabtes samtidig med de Skandinaviske bjerge. Det har siden da i mange millioner af år skubbet sig mod øst og ligger nu isoleret i landskabet som en geologisk såkaldt udligger. Bjerget er rig på flora med flere orkideer, og mange af planterne vokser tæt på deres nordlige vækstgrænse, for eksempel roset-springklap og almindelig milturt. Der findes endog flere sjældne slags mosser og lav, for eksempel nordisk klipptuss og ulvelav.
Bjerget har et rigt fugleliv med blandt andet mange rovfugle såsom tårnfalk, spurvehøg og skovhornugle. På Hoverberget findes også foruden de mere almindelige pattedyr adskillige losser, og størstedelen af Hoverberget er i dag et naturreservat.

Hoverbergsgrotten, som med sit dyb på 170 meter er Skandinaviens dybeste klippegrotte, er et velkendt turistmål. Mindre kendt er Rämnan, en kraftig sprække i bjerget med en længde på cirka 500 meter og med et dyb på omkring 25 meter, som er synligt fra vest og endda fra länsväg 321. Ifølge folkesagn boede kæmpen kaldet Hoverbergsgubben i Hoverbergsgrotten, da de første kristne slog sig ned i området for omkring tusind år siden.

På toppen af Hoverberget ligger en serveringshytte, som har åbent om sommeren, og lige ved siden af findes et udkigstårn, hvor man kan spejde efter det eftersøgte og omtalte Storsjöodjuret, hvis man ikke hellere vil se den storslåede udsigt.

Eksterne henvisninger 
Hoverbergets naturreservat 
Hoverbergsgrotten  

Bjerge i Sverige
Grotter i Sverige
Naturreservater i Sverige
Jämtlands län
ESVAGT

ESVAGT er et dansk rederi, som blev etableret i Esbjerg i 1981. ESVAGT leverer sikkerhed og support til søs. De vigtigste opgaver er rednings- og oliebekæmpelsesberedskab i og omkring olie/gas felterne samt services for offshore vindmølleparker. ESVAGTs specialiserede skibe og mandskab er en afgørende del af sikkerheden til søs.

ESVAGT har været ejet af ESE-Holding (25%) og A.P. Møller-Mærsk (75%).
I 2015 blev firmaet sat til salg for cirka 4,1 milliarder kroner.
I september 2015 overtog det danske anpartselskab ERRV ApS 
Dette selskab er ejet af 3i Infrastructure plc.

Serviceydelser 
 Standby-fartøjer (ERRV)  
  Ankerhåndterings-fartøjer (AHTS) 
 Olieforureningsbekæmpelse
 Firefighting
 Rig moves
 Wind Service Operation Vessels (SOV)

Referencer

Ekstern henvisninger 
 ESVAGTs hjemmeside 
Mærsk 

Rederier fra Danmark
A.P. Møller - Mærsk
Etableret i 1981
Legionærernes mindedag

Legionærernes mindedag () er en uofficiel mindedag i Letland og afholdes hvert år den 16. marts, hvor lettiske soldater fra den såkaldte Lettiske Legion mindes. Mindedagen er kontroversiel, da den Lettiske Legion var en del af det tyske Waffen SS. 

Dagen blev gjort til en officiel mindedag i Letland i 1998, hvilket udløste en kontrovers, da en del af det lettiske samfund ser legionen som nazistisk og mindedagen som værende nazistisk, mens en anden del af det lettiske samfund ser legionen som værende udelukkende en militær organisation til bekæmpelse af Sovjetunionen efter det havde overtaget Letland efter den sovjetiske okkupation af Letland i 1940, og de ikke var ansvarlige for krigsforbrydelser. 

I 2000 afskaffede den lettiske regering dagen som officiel mindedag.

Eksterne henvisninger 

Mindedage
Kultur i Letland
Letlands politik
SS
Ankerhåndterings-fartøj

Ankerhåndterings-fartøj (AHTS) (en. Anchor Handling Tug Supply), er et fartøj, som primært er bygget til opgaver i offshore-branchen og er udrustet til at håndtere ankre for olieplatforme og  bugsere platforme til deres permanente position og anke dem op samt i nogle tilfælde arbejde som Standby-fartøj (ERRV).

AHTSeren er udstyret med kraftige spil til ankerhåndtering og bugsering samt forsynet med ekstremt kraftigt hovedmaskineri samt konstrueret og udviklet til at kunne udøve et højt pæletræk.
Skibstyper
Elfenbenskystens håndboldlandshold (herrer)

Elfenbenskystens håndboldlandshold er det ivorianske landshold i håndbold for mænd som også deltager i internationale håndboldkonkurrencer.

Holdet deltog under All-Africa Games 1965 i Tunesien, hvor de fik en sølvmedalje.

Holdet deltog under Afrikamesterskabet 2012 i Marokko, hvor de lkom på en 10.- plads,

Resultater

Afrikamesterskabet 

Rød grænsefarve indikerer at turneringen blev afholdt på hjemmebane.

Kilder

Eksterne henvisninger 
 Profil på National Handball Teams.com   

Håndbold i Elfenbenskysten
Herrehåndboldlandshold
The Descendants

The Descendants er et amerikansk komediedrama instrueret af Alexander Payne. Manuskriptet, der er skrevet af Payne, Nat Faxon og Jim Rash, er baseret på romanen af samme navn af Kurt Hart Hemmings. Filmen havde George Clooney, Shailene Woodley, Judy Greer, Matthew Lillard og Beau Bridges på rollelisten. Filmen havde verdenspremiere ved Toronto Film Festival, 10. september 2011.

I januar 2012 vandt filmen 2 Golden Globes, og ved Oscaruddelingen 2012 vandt filmen en Oscar for bedste filmatisering.

Produktion 
Filmen, der er optaget på Hawaii, startede indspilningen 15. marts 2010. Det meste af filmen blev filmet i Honolulu og omkring Hanalei Bay. Undervandsfotografen Don King filmede en vigtig scene, hvor Alex King dykker sit hoved under vandoverfladen i en pool, for at skrige sine frustrationer ud under vandet. 

Postproduktionen begyndte 14. juni og fortsatte indtil februar 2011.

Der blev brugt musik fra Hawaii i soundtracket inkl. kunstnere som Gabby Pahinui, Ray Kane, Keola Beamer, Lena Machado, Sonny Chillingworth, Jeff Peterson, og Dennis Kamakahi.

Priser og nomineringer

Eksterne henvisninger

Referencer 

Amerikanske film fra 2011
Dramafilm fra USA
Engelsksprogede film
Oscar for bedste filmatisering
Senegals håndboldlandshold (herrer)

Senegals håndboldlandshold er det senegalske landshold i håndbold for mænd som også deltager i internationale håndboldkonkurrencer.

Holdet deltog under Afrikamesterskabet 1974 i Tunesien, hvor de fik en bronzemedalje.

Resultater

Afrikamesterskabet 
 1974: 
 1976: 5.-plads
 1991: 6.-plads
 1992: 6.-plads
 1994: 9.-plads
 2002: 9.-plads
 2004: 7.-plads
 2012: 5.-plads

Eksterne henvisninger 
 Profil på National Handball Teams.com 

Håndboldlandshold (herrer)
Herrehåndboldlandshold
Bérénice Bejo

Bérénice Bejo (født 7. juli 1976) er en argentinsk-fransk skuespiller. Hun er gift med Michel Hazanavicius.

Bejo blev nomineret til en Oscar for bedste kvindelige birolle for sin rolle som Peppy Miller i The Artist (2011).

Eksterne link 

 

Personer fra Buenos Aires
Skuespillere fra Frankrig
Cesar for bedste kvindelige hovedrolle
Burkina Fasos håndboldlandshold (herrer)

Burkina Fasos håndboldlandshold er det burkinske landshold i håndbold for mænd som også deltager i internationale håndboldkonkurrencer. Holdet styres af Fédération Burkinabè de Handball

Holdet deltog under Afrikamesterskabet 2012 i Marokko, hvor de kom på en 12.- plads,

Resultater

Afrikamesterskabet 
 2012: 12.-plads

Kilder og eksterne henvisninger 

 Profil på National Handball Teams.com 

Håndboldlandshold (herrer)
Herrehåndboldlandshold
Peter Cassøe

Peter Cassøe (født 31. maj 1960) var i perioden 2001-2013 administrerende direktør for Viborg Håndbold Klub.

Karriere 
Cassøe tog en handelseksamen fra Viborg Handelsskole og fortsatte samme sted på merkonom-uddannelsen. Dette studie afsluttede han i 1989. Ved siden af studierne var han sælger for Skandinavisk Tobakskompagni i Midt og Vestjylland.

I 1989 skiftede Peter Cassøe til forsikringsbranchen, da han fik job som assurandør i Møldrup og Tjele Kommune for Statsanstalten for Livsforsikring. Året efter blev han centerleder for Danicas afdeling i Randers. Det blev også kun til ét år i Danica, for i marts 1991 tiltrådte Cassøe som regionsleder for Kgl. Brand. Fra 1995 til 1999 var han ansat som salgschef for Alm. Brand Forsikring i Viborg Amt. I juli 1999 tiltrådte han som regionschef for Codan i Viborg og Randers. Her fratrådte han i juli 2001.

Viborg HK 
Peter Cassøe blev i august 2001 ansat i ledelsen for Viborg Håndbold Klub, og kort tid efter tiltrådte han som administrerende direktør for klubben. Klubben har siden vundet blandt andet seks danske mesterskaber og tre EHF Champions League titler med dameholdet, og herrerne har hjemtaget en pokaltitel samt en sølvmedalje ved DM. Desuden har klubben siden slutningen af 2000'erne haft store millionunderskud i regnskabet.

Den 1. august 2011 kunne Cassøe fejre 10-års jubilæum hos Viborg HK. I den forbindelse udtalte han i maj samme år at han ingen planer havde om at stoppe i klubben. Men få måneder senere, 21. september, meddelte Viborg HK til Københavns Fondsbørs at klubbens direktør havde opsagt sin stilling med virkning fra 30. september 2012, altså ét år senere. 19. januar 2012 skiftede Peter Cassøe mening, og han meddelte at ham og klubbens bestyrelsen var blevet enige om annullere opsigelsen, og han skulle fortsætte i stillingen som direktør. Det skete samtidig med at han skulle varetage forskellige politiske poster hos Dansk Håndbold, Divisionsforeningen og European Handball Federation (EHF).

Cassøe blev i forbindelse med sin nye direktørkontrakt i Viborg HK, også tilknyttet Det Europæiske Håndbold Forbund, hvor han fra januar 2012 og tre år frem skulle arbejde for en femtedel af sin direktørtid. Han skulle udvikle nye idéer og koncepter for kvindernes udgave af EHF Champions League. For det betalte EHF 100.000 euro til Viborg Håndbold Klub om året.

Den 31. oktober 2013 stoppede han i Viborg HK, for at tiltræde en stilling hos Viborg Kommune.

Referencer 

Personer fra Viborg
Viborg HK
Idrætsledere fra Danmark
Assurandører fra Danmark
Gyldenkrantz

Gyldenkrantz er en uddød dansk-norsk adelsslægt tilhørende brev- og lavadelen. Slægten er en gren af den nederlandske slægt Geelmuyden.

Våben 
I det første af fire felter en guld laurbærkrans i rødt, i det andet felt tre seksoddede guld stjerner (en over to) i blåt, i det tredje felt en brun hjort springende i grønt og i det fjerde felt syv (fire over tre) sølv kugler i guld. På hjelmen en adelskrone og fra kronen en brun hjort springende. Skjoldholdere: En bjørn til heraldisk højre ("venstre") og en ulv til heraldisk venstre ("højre").

Våbenet inkorporerer dermed Geelmuydens våben, som består af en springende hjort i grønt i skjoldet, hvis øvre 1/3 er blåt med tre stjerner; på hjelmen to udstrakte arme med en krans. Våbnets fjerde felt, 7 kugler, er uden tvivl optaget fra Bergens byvåben.

Historie 
Generaltoldforvalter, generalkrigskommissær og godsejer i Bergen Joachim Christian Geelmuyden blev adlet på kong Christian VII's fødselsdag 29. januar 1783 med navnet Gyldenkrantz. For adelsdiplomet måtte han erlægge 20.000 rigsdaler til kongen samt 517 rigsdaler, 5 mark og 12 skilling i omkostninger, hvoraf til Kancelliet 210 rigsdaler og til Frederiks Hospital i København 100 rigsdaler. Adelsdiplomet er som følger:

Joachim Christian Geelmuyden Gyldenkrantz havde 18. september 1753 ægtet Elisabeth Both (22. juni 1731 – 6. maj 1800) og havde sønnen Hans Both Joachimsen Geelmuyden (10. juli 1759 i Bergen – 8. maj 1813 sammesteds). Han ægtede Frederikke Louise von Linstow (27. juni 1759 – 20. august 1788), datter af Hartwig Christoph von Linstow og Cathrine Eleonore Fredrichsdatter Lohmann, men da han ikke fik mandlige efterkommere, uddøde slægten på mandslinjen 1813.

Kilder 
Danmarks Adels Aarbog, XII, 1895, s. 192.

Adelsslægter fra Danmark
Adelsslægter fra Norge
MacPro

En MacPro en stationær hjemmecomputer som er udviklet af det amerikanske firma Apple Inc.

 

Computere fra Apple
Personlige computere